ꯕꯦꯡꯒꯂꯤ ꯃꯌꯦꯛ:লক্সমী

**লক্সমী** অসী হীন্দু লাইনীংগী লন্-থুম্, লৈহাও চেন্বা, নুংঙাই য়াইফবা অমদী লাইবক্কী লাইরেম্বীনী ।
লাইরেম্বী লক্সমীগী সনামহী লাইনীংগী লেংমান্নবী লাইরেম্মদী ইমোইনুনী ।
লক্সমী (নৎত্রগা লক্স্মী) অসী হীন্দুগী লন্-থুম্, অফবা লাইবক্, নহা ওইরীবা অমসুং ফজবগী লাইরেম্বীনী। মহাক্ অথোইবা লাই বীসনুগী লোইনবীনী অমসুং মখোই অনী অসী অয়াম্বনা লক্্সমী-নারায়ন্ হাইনা পুন্না খুরুম্মী। মহাক্কী মপুরোইবনা মালেম্দা তারক্পা মতম্দা অৱতারা কয়া লৈবগুম্না লক্্সমীনসু তোঙান্-তোঙান্বা মওংসীং লৌৱী:

* তাইবং মপু রাম্গী লোইনবী সীতা,
* পরসুরাম্গী লোইনবী ধরানী,
* ক্রীসনগী লোইনবী, লৈমা রুক্মীনী
* হরীগী লোইনবী পদমা
লক্্সমীবু লোকমতা, 'মালেম্গী মমা' অমসুং লোলা হাইনসু কৌবা য়াই, মসীগী ৱাহন্থোক্তী চপ্ চাবা হাইবনী, মহাক্কী মরাইবক্ ফজনা তৌদবা মওংদা পীবগী মতাংদা।

thumb

## পোক্পা অমসুং মতীক্ ময়াই

মহাভারৎতা, লক্্সমী অসী লাইসীং অমসুং ফৎতবা লাইসীংনা অরীবা সংগোম্গী সমুদ্রগী পুক্নীং থৌগৎপদগী পোক্খীবনী। ব্রহমা অমসুং বীসনুগী অয়েৎপগী মতুং ইন্না লক্্সমীনা অঙক্পা মওংদা অঙৌবা অমসুং মঙাল্ থোক্পা নহা অমসুং ফজবা ফীজোল্ সেৎলবা ময়েক্ সেংবা বৎতরগী সমুদ্রা অসীদগী থোরক্খী। মরম্ অসীনা, লাইরেম্বী অদুবু করীগুম্বা মতম্দা 'সংগোম্গী সমুদ্রগী মচানুপী' সীরাবধীতনয়া হাইনা কৌৱী। লক্্সমীনা খুদক্তা বীস্নুগী ঙাক্সেল্দা মসাবু কৎথোক্খী অমসুং মরম্ অসীগীদমক্তা, মহাক্ বীস্নুগী থবাক্তা লৈদুনা লাই অদুগী অতোপ্পা মীংসীংগী মনুংদা অমা ওইরীবা স্রীনীভাসা হাইবদী 'স্রীগী লৈফম্' হাইনা ৱাহন্থোক্ পীখী হাইনা হাইনৈ। স্রী (স্রী) হাইবসী নুংঙাই-য়াইফবা হাইবনী অমসুং মসী লক্্সমীগী মমীং কয়াগী মনুংদা অতোপ্পা অমনী। হরীবম্সাগী মতুং ইন্না লক্্সমী অসী নুংসীবগী লাই কামাগী মমানী অমসুং মরম্ অসীনা গ্রীক্কী লাইরেম্বী এফ্রোদাইৎ অমসুং মহাক্কী মচানুপা ইরোসকা পুক্নীং চীংসীন্নীংঙাই ওইবা মান্নবা অমা পীরী, হান্নগীসু ফোম্ তাবা সমুদ্রদগী পোক্খী।

লাইরেম্বী অসী মরুওইনা থম্বাল্গী লৈগা মরী লৈনৈ অমসুং করীগুম্বা মতম্দা মসীবু সুপ্নতগী লোতসা লাইরেম্বী হাইনা খংনৈ। মসীগী মওং অসীদা, মহাক্ বুদধীস্ৎকী লাইয়াম্গী মীহুৎ অমসু ওইরী। লাইরেম্বী অদুগী মীংদা লাইসং অমৎতা সাখীদে অদুবু মহাক্পু মরুওইনা হীন্দু ধরমগী খ্বাইদগী পুক্নীং থৌগৎনীংঙাই ওইবা থৌরম্সীংগী মনুংদা অমা ওইরীবা ওক্তোবর-নবেম্বরা খুদীংগী পাংথোক্পা চহীগী ওইবা দীৱালী নৎত্রগা 'মৈসীংগী কুম্হৈ'দা খুরুম্জৈ।

থাইনগী ৱারী অমদা লক্্সমীনা মহাক্কী মপুরোইবদগী খরা নুংঙাইতবা ফাওখী অমসুং খা থংবা ভারৎতা নীংথৌ অকাসা রাজাগী নীংথৌগী ইমুং মনুংগা লোইননা লৈনবা চৎখী। মফম্ অদুদা, হৌজীক্তী মসামক্পু পদমাবতী হাইনা কৌরদুনা, মহাক্পু অরোইবদা নুংঙাইতবা বীস্নু অমনা থেংনখী, মসামক্ স্রীনীবাসকী মমীংদা। ব্রহমা অমসুং সীবনা তসেংনা মখোই অনী উননবা থৌরাং তৌখী অমসুং মখোইনা, তসেংনা, নুংসীখী অমসুং অচৌবা থৌরম্ অমদা (অমুক্ হন্ন) লুহোংখী মদু ঙসী ফাওবা খা ভারৎকী তীরুপতী সহরদা নীংসীংলী।
## মসীন্ (কলা)

কলাদা, লক্্সমী অসী অয়াম্বনা অচৌবা থম্বাল্গী লৈ অমদা লেপ্তুনা নৎত্রগা ফম্দুনা মহাক্কী মখুৎতা ইসীংগী চফু অমা অমসুং থম্বাল্গী লৈ অমখক্তমক্ পাইদুনা উৎলী, মতম্ পুম্নমক্তা হীগোক্ মচু নৎত্রগা গুলাপ্ মচু ওই। মহাক্কী অতোপ্পা খুৎ অনীনা মহাক্না মহৌসানা থৌজাল্গী খুদম্ অমা পী অমসুং মহাক্কী থাজবা য়াবা তুংইন্বসীংদা সেন্য়েক্সীং থাই। লাইরেম্বী অদুনা মহৌসানা গুলাপ্ মচুগী সারী অমা সেৎলী অমসুং মসীগা লোইননা লাইবক্কী তোঙান্-তোঙান্বা চৎনবীগী খুদম্সীং হাইবদী লৈগী লৈ পরেংনা লৈতেংলবা সামুসীং, অয়াম্বনা মখোইগী ময়াদগী ইসীং থাই। লক্্সমীনা মহাক্কী মপুরোইবা বীসনুগা লোইননা লাইসংগী লৈতেংগী ওইবা হক্তুনা সেম্বা মীতম্সীংদা চাং নাইনা য়াওই, খুদম্ ওইনা, মহাক্কী খোংদা থম্বাল্গী লৈসীংনা মালীসা তৌবা নৎত্রগা মহাক্কী অচৌবা মীওই-ওচেক্কী গারী গরুদা থৌবা।

কেম্বোদীয়াগী কলাদা, লক্্সমীবু হেন্না মহৌসানা মীতম্ অমখক্তগী ওইবা মীতম্ অমা ওইনা উৎলী, লেপ্তুনা, তীয়ারা অমা সেৎলী অমসুং থম্বাল্গী মকু অমা পাইদুনা উৎলী। চম্ আরৎতা লাইরেম্বী অদু মতম্ পুম্নমক্তা ফম্মী অমসুং থম্বাল্গী মকু অদুগী মথক্তা সংগোম্ অমসু পাইবা য়াই। অরোইবদা, জাভানীসা আরৎতা লক্্সমীনা চেং হৱাই অমা পাই মরম্দী মফম্ অদুদা মহাক্পু মরুওইবা চীনজাক্ অসীগী লাইরেম্বী ওইনা লৌনৈ।

## সীসু য়েংঙু
* সীতা

## মতেং লৌরক্ফম্

ꯍꯤꯟꯗꯨꯒꯤ ꯆꯤꯉꯨ ꯈꯣꯌꯨꯝ ꯂꯥꯢꯌꯥꯝꯁꯤꯡ